Հարավային Սուդանի ֆունտ

**Հարավային Սուդանի ֆունտ** (ISO code: **SSP**), Հարավային Սուդանի Հանրապետության արժույթ։ Մեկ ֆունտը կազմված է 100 պիաստրից։ Այն հաստատվել է Հարավային Սուդանի օրենսդիր ժողովի կողմից նախքան 2011 թվականի հուլիսի 9-ին Սուդանից բաժանումը։ 

Այն ներկայացվել է 2011 թվականի հուլիսի 18-ին և փոխարինել է Սուդանի ֆունտին։ 2011 թվականի սեպտեմբերի 1-ին Սուդանի ֆունտը Հարավային Սուդանում դադարել է լինել օրինական վճարման միավոր։  2020 թվականի հոկտեմբերի 20-ին ԱՄՆ դոլարի հետ Հարավային Սուդանի ֆունտի փոխարժեքի արագ անկման պատճառով Հարավային Սուդանը հայտարարել է, որ արժույթը շուտով փոխվելու է։

## Թղթադրամներ
Թղթադրամների վրա պատկերված են Ջոն Գարանգը՝ Հարավային Սուդանի անկախության շարժման հանգուցյալ առաջնորդը։

Հաստատված են 6 տարբեր անվանական արժեքներով թղթադրամներ՝ 1, 5, 10, 25, 50, 100 և 500 Հարավային Սուդանի ֆունտ, թողարկվելու են նաև 5 տարբեր անվական արժեքներով մետաղադրամներ (0,01, 0,05, 0,10, 0,25 և 0,50)։

Երեք նոր թղթադրամներ՝ 0,50, 0,10 և 0,25 Հարավային Սուդանի ֆունտ անվանական արժեքներով, թողարկվել են 2011 թվականի հոկտեմբերի 19։ 

2015 թվականի հուլիսի 9-ին թողարկվել են շրջանառության մեջ դրված առաջին մետաղադրամները՝ SSP&nbsp;0,10, SSP&nbsp;0,20 և SSP&nbsp;0,50 անվանական արժեքներով՝ ի պատիվ Սուդանի անկախության 4-րդ տարեդարձի։ 

2016 թվականին Հարավային Սուդանի բանկը թողարկել է 20 ֆունտ անվանական արժեքով թղթադրամը 25 ֆունտի փոխարեն։ 2018 թվականին Հարավային Սուդանի բանկը ներկայացրել է 500 ֆունտ արժեքով թղթադրամը՝ տարիներով գնաճից հետո ամենօրյա կանխիկ գործարքները հեշտացնելու համար։

Որպես տարադրամի վերաձևավորման մաս և շփոթությունը նվազեցնելու համար թողարկվել է SSP 1 մետաղադրամը՝ փոխարինելու SSP 1 թղթադրամին, ինչպես նաև թողարկվել է մետաղադրամ 2 ֆունտի համար։ SSP&nbsp;10, SSP&nbsp;20 և SSP&nbsp;100 թղթադրամների ձևավորումը ևս փոխվել է։

2016 թվականի նոյեմբերին Հարավային Սուդանի բանկի կառավարիչը հայտարարություն է տարածել՝ հերքելով, թե բանկը 200, 500 և 1000 ֆունտ անվանական արժեքներով նոր թղթադրամներ է տպում։

2021 թվականի փետրվարին Հարավային Սուդանի բանկը թողարկել է 1000 ֆունտ անվանական արժեքով թղթադրամը՝ որպես աճող գնաճի և տնտեսական ճգնաժամի դեմ պայքարի միջոց։ Շագանակագույն թղթադրամների դիմերեսին Ջոն Գալագերն է պատկերված, իսկ հակառակ կողմում՝ երկու ջայլամ։ 

## Մետաղադրամներ
SSP&nbsp;0,10, SSP&nbsp;0,20 և SSP&nbsp;0,50 անվանական արժեքներով մետաղադրամները շրջանառության մեջ են դրվել 2015 թվականի հուլիսի 9-ին (Հարավային Սուդանի անկախության օր)։ 2016 թվականի դրությամբ Հարավային Սուդանի մետաղադրամները հատվում են Հարավաֆրիկյան դրամահատարանում։

SSP&nbsp;1 և SSP&nbsp;2 անվանական արժեքով, երկու տարբեր մետաղներից կազմված մետաղադրամները շրջանառության մեջ են դրվել 2016 թվականին։

Մետաղադրամների դիմերեսին պատկերված է Հարավային Սուդանի զինանշանը երկրի անվամբ՝ «Հարավային Սուդանի Հանրապետություն», և ամսաթիվը։ Այլ մետաղադրամների վրա պատկերված են՝
* SSP&nbsp;0,10՝ պղնձապատ պողպատ, նավթային հարթակ։
* SSP&nbsp;0,20՝ արույրապատ պողպատ, կոշկակտուց արագիլ։
* SSP&nbsp;0,50՝ նիկելապատ պողպատ, հյուսիսային սպիտակ ռնգեղջյուր։
* SSP&nbsp;1՝ կենտրոնում բրոնզապատ պողպատ, եզրերը նիկելապատ պողպատ, նուբիական ընձուղտ։
* SSP&nbsp;2՝ կենտրոնում նիկելապատ պողպատ, եզրերը բրոնզապատ պողպատ, աֆրիկյան վահան։

## Փոխարժեք
2011 թվականին Հարավային Սուդանի ֆունտը ներկայացնելու ժամանակ դրա փոխարժեքը եղել է SSP&nbsp;2.75 = $1: 2024 թվականի մայիսի 10-ին կոմերցիոն հասանելի փոխարժեքը SSP&nbsp;1555.57 = $1, իսկ դրան զուգահեռ փոխարժեքը՝ SSP&nbsp;3050 = $1:

## Ծանոթագրություններ

## Արտքաին հղումներ
* Articles about the banknotes of South Sudan. 
* Banknotes of South Sudan.

Կատեգորիա:Աֆրիկյան արժույթներ
Կատեգորիա:Դրամական միավորներ
Կատեգորիա:Դրամական միավորներ ըստ երկրի
Կատեգորիա:Հարավային Սուդան